Nagurskaja

Nagurskaja (russisk Нагурская) er Russlands nordligste grensevaktstasjon og militærbase. Stasjonen ligger på øya Aleksandra land i Frans Josefs land. Nagurskaja er øyas eneste bebodde sted, og består av forlegning, lagerhus, garasjer, en flyplass og en mindre trekirke. Flyplassen består delvis av is og delvis av sand, og er 1500 meter lang. Basen er oppkalt etter den polsk-russiske pilot Jan Nagórski. I 2014 ble den overført til OSK Nord.

 Sted 
Nagurskaja ligger ytterst i nordøst på den 1051 km² store øya Alexandra land. Øya er vestligst i øygruppa  Franz Josef land, og dermed i nærheten av Svalbard. Administrativt tilhører øyene Arkhangelsk oblast.Topographische Karte. Målestokk 1:200.000

 Klima 
Klimaet er arktisk med lang og streng vinter. Sommeren er kort, kald og fuktig. Årlig middeltemperatur er −11,8 ℃. Den varmeste måneden er juli med gjennomsnittstemperatur på 0,9 ℃. Den kaldeste måneden er mars med −23 ℃ gjennomsnittlig. Høyeste målte temperatur er 13 ℃. Laveste målte temperatur er −54 ℃. Gjennomsnittlig årsnedbør er 295 mm. Framherskende vindretning er sydlig med gjennomsnittlig 5,6 m/s. Øya er snødekt fra midten av september til midten av juli.Северное межрегиональное территориальное управление Федеральной службы по гидрометеорологии и мониторингу окружающей среды  Klimadata fra Severnaja UGMS (på russisk) Nagurskaja har midnattssol fra 11. april til 30. augustMidnattsol  Nettsiden lexikon.astronomie.info og flere måneder mørketid.

 Historie 
Under andre verdenskrig i 1943 opprettet den tyske krigsmarine den aller første værstasjonen på stedet, Wetterstation Schatzgräber. Allerede i 1944 måtte den evakueres etter at besetningen hadde spist rått isbjørnkjøtt, og fått trikinose.Валерий Ярославцев: Земля Франца-Иосифа. Красноярское книжное издательство, 1989  (på russisk)

Da krigen var over oppgraderte russerne basen med flyplass i 1947. Navnet Nagursaja er etter den polsk-russiske flypionéren og polarforskeren Jan Nagórski (1888–1976). I 1914 hadde han, med utgangspunkt i Novaja Semlja flydd i retning Frans Josef land for å lete etter Nordpolsekspedisjonen med Sedov, Brussilov og Russanov. Tidlig på 1960-tallet ble det bygd en by ved flyplasstripa med status som polarstasjon. På 1980-tallet var det i tillegg til grensevakt, en stab av værobservatører, zoologer, geologer, en kontingent av flyvåpenet og en kontingent av marinen.«Вечерний Мурманск» Utgave 172 fra 18. september 2007  (på russisk)

23. desember 1996 styrtet et russisk Antonov An-72 under landing. Flyet ble ødelagt, men hele besetningen på 24 overlevde.Long Night Rescue, RotorTales, 1998  (på engelsk)

Værstasjonen ble nedlagt i 1997. Fra 2007 har basen gradvis blitt gjenoppbygd. I 2015 ble et større arbeid satt ut på anbud for å gjøre flyplassen helårlig.

 Kilder 
 Александр Карпов: Застава "Нагурское". Главное - выжить. 11 september 2004 Artikkel om stasjonen på vesti.ru (på russisk)

 Referanser 

Kategori:Polarforskning
Kategori:Frans Josefs land
Kategori:Flystasjoner i Russland
Kategori:Nordflåten
Kategori:Arkhangelsk oblast